La capitali è L'Avana. Àutri cità mpurtanti sunnu Santiagu di Cubba, Santa Clara. Dû primu di jinnaru 1959 lu cuviernu, nisciutu di na rivuluzzioni di tipu cumunista, fu diriggiutu di Fidel Castru pi cinquant'anni. La gistioni dû cuviernu di l'ìsula è cuntruversa. D'un latu Fidel Castru assicuràu na scolarizzazzioni e curi mèdichi all'avanguardia rispettu a àutri paisi di l'Amèrica Latina. Di l'àutru latu li libbirtati pirsunali hannu statu seriamenti limitati, e la crisi ecunòmica duvuta â scumparuta di l'URSS e all'embargu miricanu aggravau la situazzioni nti l'ùrtimi anni.